Olive Dennis

Olive Wetzel Dennis (Thurlow, Pensilvania, AEB, 1885eko azaroaren 20a – Baltimore, Maryland, AEB, 1957ko azaroaren 5a) estatubatuar ingeniaria izan zen. 1920an, Cornellen Ingeniaritza Zibileko titulua lortu zuen bigarren emakumea izan zen. Bere diseinu-berrikuntzek trenez egindako bidaien izaera aldatu zuten.

 Bizitza 
Olive Wetzel Dennis Pensilvaniako Thurlow-en jaio zen 1885eko azaroaren 20an, eta Baltimoren hazi zen. 1908an Arteetan lizentziatu zen Goucher Collegen, eta Columbiako Unibertsitateko matematikako masterra egin zuen hurrengo urtean. Wisconsinen irakatsi ondoren, ingeniaritza zibila ikastea erabaki zuen eta Cornellgo Unibertsitatean ikasi zuen, titulua urte bakar batean lortuta. 1920an, Cornellen Ingeniaritza Zibileko titulua lortu zuen bigarren emakumea izan zen. 

 Lan ibilbidea 
Urte horretan, Baltimore eta Ohio Railroad (B&O) AEBko tren-konpainiak kontratatu zuen marrazkilari gisa zubiak diseinatzeko. Zubi horietako lehena Painesvillen, Ohion, izan zen. Hurrengo urtean, Daniel Willard trenbideko lehendakariak zera pentsatu zuen, trenbideko bidaiarien erdiak emakumeak zirenez, emakume-ingeniari batek hobeto gobernatuko zuela zerbitzuan ingeniaritza hobetzeko lana. Dennis lehen "zerbitzu-ingeniaria" bihurtu zen B. & O.-k postua sortu zuenean. Kurt H. Debus ingeniaritzako historialariakAmriketako Estatu Batuetako lehen "zerbitzu-ingeniari" gisa deskribatu zuen.Marilyn Bailey Ogilvie, Ed., The Biographical Dictionary of Women in Science, p. 348. Aurrerago, B&Ok berrikuntza guztiak izan zituen tren oso bat diseinatzeko agindu zion Dennisi. Sharon Harwood historialariak Cincinnatian izeneko tren hori "the crowning glory of her career (bere karrerako puntu gorena)" hartu zuen. 1931n British Women's Engineering Societyko kide hautatu zuten. 1951n erretiratu zen, eta Estatu Batuetako Trenbide Ingeniaritzaren Elkarteko kide egin zuten lehen emakumea izan zen. 

 Berrikuntzak 
Dennisek bidaiarien trenetan sartu zituen berrikuntzen artean, honako hauek zeuden: bil zitezkeen eserlekuak; ibilgailuetako tapizeria erresistentea zikintzeko orduan; emakumeentzako jantzi-gela handiagoak, doako paperezko toalladunak, xaboi likidoarekin eta edateko edalontziekin; gauez moteldu edo indartu zitezkeen sabaiko argiak; banakako leihoetako haizebideak; berak patentatutako Dennis haizagailua, aire freskoa hartzen laguntzeko bidaiariei. Beste tren-enpresa batzuek B&O Railroad imitatu egin zuten hurrengo urteetan; autobusek eta airelineek ere erosotasun-maila hobetu behar izan zuten trenekin lehiatzeko. 

Haren ondarea, hau da, ekarri zituen berrikuntza eta erosotasuna, hein handi batean ezezaguna da trenbide-komunitatetik kanpo. Haren diseinu-patenteak trenbidearen bidez sinatu ziren, eta haren izena ez da agertzen Cincinnatian-en publizitate-materialetan, nahiz eta berak diseinatu zituen.

 Emakumearen ikuspegia 
Olive Dennisenek zera esan zuen:«Ez du axola zelako arrakasta izan dezakeen negozio batek", esan zuen, "emakumearen ikuspuntua ematen badu, arrakasta handiagoa izan dezake.»Hatch, Changing Our World, p. 93.  Aldaketak ez ziren nahikoak izan Estatu Batuetako bidaiarien trenbide-industria salbatzeko, baina Dennisek ingeniari tekniko gisa prestatutako emakume bidaiari gisa zuen aparteko ikuspegiak eragina izan zuen estatu mailako bidaia-industrian. 

 Erreferentziak 

 Bibliografia 
 Current Biography 1941 yearbook, or. 220–221
 Sybil E. Hatch, Changing Our World: True Stories of Women Engineers (ASCE Publications, 2006)
 Marilyn Bailey Ogilvie and Joy Dorothy Harvey, ed., The Biographical Dictionary of Women in Science (Taylor & Francis, 2000)

 Kanpo estekak 
 Olive Dennis - Engineer Girl
 Olive W. Dennis - B&O Railroad Museum
 Olive Dennis - Engineers of the Past profile
 Goucher College and Olive Dennis Wayback Machinen 2012ko maiatzaren 26an artxibatua.

Kategoria:Pennsylvaniarrak
Kategoria:Emakume ingeniariak
Kategoria:Emakume asmatzaileak
Kategoria:Emakume aitzindariak